เอกสารประมูลจ้างด้วยระบบอิเล็กทรอนิกส์ เลขที่ ๑/๒๕๕๕
จ้างก่อสร้างถนน คสล. ภายในตำบลเทพราช อำเภอสิชล จังหวัดนครศรีธรรมราช             

ตามประกาศองค์การบริหารส่วนตำบลเทพราช  ลงวันที่ ๑๔ ธันวาคม  ๒๕๕๔

----------------------------------------------


องค์การบริหารส่วนตำบลเทพราช  ซึ่งต่อไปนี้เรียกว่า “ องค์การบริหารส่วนตำบล ” มีความประสงค์จะประมูลจ้างด้วยระบบอิเล็กทรอนิกส์ จำนวน ๑ โครงการ (โครงการก่อสร้างถนนคอนกรีตเสริมเหล็ก จำนวน ๕ สาย) โดยมีรายละเอียดดังนี้

๑. โครงการก่อสร้างถนนคอนกรีตเสริมเหล็กสายต่อเรือ ๒ หมู่ที่ ๑ ตำบลเทพราชอำเภอสิชล  จังหวัดนครศรีธรรมราชเพื่อจ่ายเป็นค่าก่อสร้างถนน คอนกรีตเสริมเหล็กสายต่อเรือ ๒ หมู่ที่  ๑  ขนาดผิวจราจร ๔.๐๐ เมตร ยาว ๑๐๐ เมตร หนา ๐.๑๕ เมตร (หรือพื้นที่ไม่น้อยกว่า ๔๐๐ ตารางเมตร) พร้อมถมหินคลุกไหล่ทางข้างละ ๐.๕๐ เมตร ตามแบบแปลนองค์การบริหารส่วนตำบลเทพราชกำหนด  พร้อมติดตั้งป้ายประชาสัมพันธ์ตามแบบมาตรฐานสำหรับโครงการขององค์การบริหารส่วนตำบลเทพราช จำนวน ๑ ป้าย ราคากลาง ๑๙๕,๐๐๐.-บาท (หนึ่งแสนเก้าหมื่นห้าพันบาทถ้วน) 
๒.โครงการก่อสร้างถนนคอนกรีตเสริมเหล็กสายบ้านเผียนบนคลองเผียน - ลำห้วยน้ำเน่า หมู่ที่ ๑๐ ตำบลเทพราช  อำเภอสิชล  จังหวัดนครศรีธรรมราช ขนาดผิวจราจรคอนกรีต กว้าง ๕ เมตร ยาว ๑๐๐ เมตร หนา ๐.๑๕ เมตร (หรือพื้นที่ไม่น้อยกว่า ๕๐๐ ตารางเมตร) พร้อมถมหินคลุกไหล่ทางข้างละ ๐.๕๐ เมตร  ตามแบบแปลนองค์การบริหารส่วนตำบลเทพราชกำหนด  พร้อมติดตั้งป้ายประชาสัมพันธ์ตามแบบมาตรฐานสำหรับโครงการของ อบต. จำนวน ๑ ป้าย ราคากลาง ๒๔๓,๐๐๐.-บาท  (สองแสนสี่หมื่นสามพันบาทถ้วน) 
๓.โครงการก่อสร้างถนนคอนกรีตเสริมเหล็กสายโชคดีต่อถนนประชาชื่น   หมู่ที่ ๙  (ช่วงที่ ๓) ตำบลเทพราช  อำเภอสิชล  จังหวัดนครศรีธรรมราช ขนาดผิวจราจรกว้าง ๔ เมตร ยาว ๑๕๐ เมตร หนา ๐.๑๕ เมตร (หรือพื้นที่ไม่น้อยกว่า ๖๐๐ ตารางเมตร) พร้อมถมหินคลุกไหล่ทาง ข้างละ ๐.๕๐ เมตร ตามแบบแปลนองค์การบริหารส่วนตำบลเทพราชกำหนด  พร้อมติดตั้งป้ายประชาสัมพันธ์ตามแบบมาตรฐานสำหรับโครงการของ อบต. จำนวน ๑ ป้าย  ราคากลาง ๒๙๑,๐๐๐.- บาท (สองแสนเก้าหมื่นหนึ่งพันบาทถ้วน) 
๔.โครงการถนนคอนกรีตเสริมเหล็กสายเขาหัวนนท์ - สามเทพ หมู่ที่ ๑๕  ตำบลเทพราช อำเภอสิชล  จังหวัดนครศรีธรรมราช  ขนาดผิวจราจรกว้าง ๔ เมตร ยาว ๑๖๐ เมตร  หนา ๐.๑๕ เมตร (หรือพื้นที่ไม่น้อยกว่า ๖๔๐ ตารางเมตร) พร้อมถมหินคลุกไหล่ทางข้างละ ๐.๕๐ เมตร ตามแบบแปลนองค์การบริหารส่วนตำบลเทพราชกำหนด  พร้อมติดตั้งป้ายประชาสัมพันธ์ตามแบบมาตรฐานสำหรับโครงการของ อบต. จำนวน ๑ ป้าย ราคากลาง ๓๑๐,๒๐๐.- บาท (สามแสนหนึ่งหมื่นสองร้อยบาทถ้วน)
-๒-

๕. โครงการก่อสร้างถนนคอนกรีตเสริมเหล็กสายสามแยกนางโสมาบดี เกิดสุวรรณ จดถนนคลองไทรใต้  หมู่ที่ ๘  ตำบลเทพราช  อำเภอสิชล  จังหวัดนครศรีธรรมราช  ขนาดผิวจราจรคอนกรีตกว้าง ๔ เมตร ยาว๑๖๐เมตร หนา ๐.๑๕ เมตร (หรือพื้นที่ไม่น้อยกว่า ๖๔๐ ตารางเมตร) พร้อมถมหินคลุกไหล่ทางข้างละ๐.๕๐เมตร ตามแบบแปลนองค์การบริหารส่วนตำบลเทพราชกำหนด  พร้อมติดตั้งป้ายประชาสัมพันธ์ตามแบบมาตรฐานสำหรับโครงการของ อบต. จำนวน ๑ ป้าย ราคากลาง ๓๑๐,๒๐๐.- บาท  (สามแสนหนึ่งหมื่นสองร้อยบาทถ้วน)
รวมเงินงบประมาณราคากลางในการก่อสร้างทั้งสิ้น เป็นเงิน ๑,๓๔๙,๔๐๐.- บาท           (หนึ่งล้านสามแสนสี่หมื่นเก้าพันสี่ร้อยบาทถ้วน) 
โดยมีข้อแนะนำและข้อกำหนด
๑.  เอกสารแนบท้ายเอกสารประมูลจ้างด้วยระบบอิเล็กทรอนิกส์
๑.๑  แบบรูปรายการละเอียด 

๑.๒  แบบใบยื่นข้อเสนอการประมูลจ้างด้วยระบบอิเล็กทรอนิกส์

๑.๓  แบบใบแจ้งปริมาณงานและราคา  (บัญชีรายการก่อสร้าง)

๑.๔  กฎเกณฑ์ในการประมูลด้วยระบบอิเล็กทรอนิกส์ของผู้ให้บริการตลาดกลางอิเล็กทรอนิกส์
๑.๕  แบบสัญญาจ้าง

๑.๖  แบบหนังสือค้ำประกัน 
(๑)  หลักประกันซอง
(2)  หลักประกันสัญญา
๑.๗  บทนิยาม 
 

(๑)  ผู้เสนอราคาที่มีผลประโยชน์ร่วมกัน
(๒)  การขัดขวางการแข่งขันราคาอย่างเป็นธรรม
๑.๘  แบบบัญชีเอกสาร
(๑)  บัญชีเอกสารส่วนที่  ๑  
(๒)  บัญชีเอกสารส่วนที่  ๒  



…………….ฯลฯ…………………         
๒.  คุณสมบัติของผู้เสนอราคา
๒.๑ ผู้เสนอราคาต้องเป็นผู้มีอาชีพรับจ้างทำงานที่ประมูลจ้างด้วยวิธีการทางอิเล็กทรอนิกส์  


๒.๒ ผู้เสนอราคา  ต้องไม่เป็นผู้ที่ถูกระบุชื่อไว้ในบัญชีรายชื่อผู้ทิ้งงานของทางราชการ และได้แจ้งเวียนชื่อแล้ว หรือไม่เป็นผู้ที่ได้รับผลการสั่งให้นิติบุคคล  หรือบุคคลอื่นเป็นผู้ทิ้งงานตามระเบียบของทางราชการ

๒.๓  ผู้เสนอราคา ต้องไม่เป็นผู้มีผลประโยชน์ร่วมกันกับผู้เสนอราคารายอื่น  ที่เข้าร่วมเสนอราคา    ให้แก่องค์การบริหารส่วนตำบลเทพราช  และไม่เป็นผู้มีผลประโยชน์ร่วมกันระหว่างผู้เสนอราคากับผู้ให้บริการตลาดกลางอิเล็กทรอนิกส์  ณ  วันประกาศประมูลจ้างด้วยระบบอิเล็กทรอนิกส์  หรือไม่เป็นผู้ที่กระทำการอันเป็นการขัดขวางการแข่งขันราคาอย่างเป็นธรรม ตามข้อ ๑.๗


๒.๔  ผู้เสนอราคาต้องไม่เป็นผู้ได้รับเอกสิทธิ์หรือความคุ้มกัน ซึ่งอาจปฏิเสธไม่ยอมขึ้นศาลไทยเว้นแต่รัฐบาลของผู้เสนอราคาได้มีคำสั่งให้สละสิทธิ์และความคุ้มกันเช่นว่านั้น
-๓-

 
๒.๕  ผู้เสนอราคาต้องผ่านการคัดเลือกผู้มีคุณสมบัติเบื้องต้น  ในการจ้างขององค์การบริหารส่วนตำบลเทพราช

๒.๖  ผู้เสนอราคาต้องเป็นนิติบุคคลหรือบุคคลธรรมดา มีผลงานก่อสร้างประเภทเดียวกันกับงานที่ประมูลจ้างด้วยระบบอิเล็กทรอนิกส์  ในวงเงินไม่น้อยกว่า  ๖๗๔,๗๐๐.- บาท (หกแสนเจ็ดหมื่นสี่พันเจ็ดร้อยบาทถ้วน) และเป็นผลงานที่เป็นคู่สัญญาโดยตรงกับส่วนราชการ หน่วยงานตามกฎหมายว่าด้วยระเบียบบริหารราชการส่วนท้องถิ่น รัฐวิสาหกิจ หรือหน่วยงานเอกชนที่องค์การบริหารส่วนตำบลเทพราชเชื่อถือ
๓.  หลักฐานการเสนอราคา
ผู้เสนอราคาจะต้องเสนอเอกสารหลักฐาน แยกเป็น  ๒  ส่วน  คือ
๓.๑  ส่วนที่  ๑  อย่างน้อยต้องมีเอกสารดังต่อไปนี้
(๑) ในกรณีผู้เสนอราคาเป็นนิติบุคคล
 

     
(๑.๑) ห้างหุ้นส่วนสามัญหรือห้างหุ้นส่วนจำกัด  ให้ยื่นสำเนาหนังสือรับรองการจดทะเบียนนิติบุคคลบัญชีรายชื่อหุ้นส่วนผู้จัดการ ผู้มีอำนาจควบคุม  (ถ้ามี)  พร้อมรับรองสำเนาถูกต้อง
 


(๑.๒) บริษัทจำกัดหรือบริษัทมหาชนจำกัดให้ยื่นสำเนาหนังสือรับรองการจดทะเบียนนิติบุคคลหนังสือบริคณห์สนธิ  บัญชีรายชื่อกรรมการผู้จัดการ ผู้มีอำนาจควบคุม(ถ้ามี) และบัญชีผู้ถือหุ้นรายใหญ่พร้อมรับรองสำเนาถูกต้อง
 

(๒) ในกรณีผู้เสนอราคาเป็นบุคคลธรรมดาหรือคณะบุคคลที่มิใช่นิติบุคคล  ให้ยื่นสำเนาบัตรประจำตัวประชาชนของผู้นั้น สำเนาข้อตกลงที่แสดงถึงการเข้าเป็นหุ้นส่วน (ถ้ามี) สำเนาบัตรประจำตัวประชาชนของผู้เป็นหุ้นส่วน  พร้อมทั้งรับรองสำเนาถูกต้อง


(๓) ในกรณีผู้เสนอราคาเป็นผู้เสนอราคาร่วมกันในฐานะเป็นผู้ร่วมค้า ให้ยื่นสำเนาสัญญาของการเข้าร่วมค้าสำเนาบัตรประจำตัวประชาชนของผู้ร่วมค้า และในกรณีที่ผู้เข้าร่วมค้าฝ่ายใดเป็นบุคคลธรรมดาที่มิใช่สัญชาติไทย ก็ให้ยื่นสำเนาหนังสือเดินทาง หรือผู้ร่วมค้าฝ่ายใดเป็นนิติบุคคล ให้ยื่นเอกสารตามที่ระบุไว้ใน  (๑)

(๔) สำเนาใบสำคัญแสดงการจดทะเบียนพาณิชย์
(5) สำเนาใบทะเบียนภาษีมูลค่าเพิ่ม (ภพ.๒๐)

(6) สำเนาทะเบียนบ้าน
(7) สำเนาบัตรประจำตัวประชาชน
(8) บัญชีเอกสารส่วนที่  ๑  ทั้งหมดที่ได้ยื่นตามแบบในข้อ  ๑.๘ (๑)                                     

๓.๒  ส่วนที่  ๒  อย่างน้อยต้องมีเอกสารดังต่อไปนี้
                    (๑) แบบรูปรายละเอียด



                    (๒) หนังสือมอบอำนาจซึ่งปิดอากรแสตมป์ตามกฎหมาย  ในกรณีที่ผู้เสนอราคามอบอำนาจให้บุคคลอื่นลงนามในใบเสนอราคาแทน ให้แนบสำเนาบัตรประจำตัวประชาชนของทั้งผู้มอบอำนาจและผู้รับมอบอำนาจ พร้อมลงลายมือชื่อรับรองสำเนาถูกต้องด้วย
(3) หลักประกันซอง  ตามข้อ ๕
(๔) สำเนาหนังสือรับรองผลงานการก่อสร้างพร้อมสำเนาสัญญาคู่ฉบับแสดงผลงานที่ก่อสร้าง พร้อมรับรองสำเนาถูกต้อง
-๔-



(๕)  บัญชีรายการก่อสร้าง (หรือใบแจ้งปริมาณงาน) 
(๖)  บัญชีเอกสารส่วนที่  ๒  ทั้งหมดที่ได้ยื่น  ตามแบบในข้อ  ๑.๘ (๒)

๔.  การเสนอราคา
 
๔.๑ ผู้เสนอราคาต้องยื่นข้อเสนอตามแบบที่กำหนดไว้ ในเอกสารประมูลจ้างด้วยระบบอิเล็กทรอนิกส์ จำนวน ๑ ชุดโดยไม่มีเงื่อนไขใดๆ ทั้งสิ้น และจะต้องกรอกข้อความให้ถูกต้องครบถ้วน  ลงลายมือชื่อของผู้เสนอราคาให้ชัดเจน โดยไม่มีการขูดลบ หรือแก้ไข หากมีการขูดลบ หรือแก้ไขเปลี่ยนแปลงจะต้องลงลายมือชื่อผู้เสนอราคาพร้อมประทับตรา (ถ้ามี) กำกับไว้ด้วยทุกแห่ง

๔.๒  ผู้เสนอราคาจะต้องจะต้องกรอกปริมาณวัสดุ ในบัญชีรายการก่อสร้างให้ครบถ้วน

๔.๓  ผู้เสนอราคา  จะต้องเสนอกำหนดยืนราคาไม่น้อยกว่า ๑๒๐ วัน  นับแต่วันยืนยันราคาสุดท้าย โดยภายในกำหนดยื่นราคา  ผู้เสนอราคาต้องรับผิดชอบราคาที่ตนได้เสนอไว้และจะถอนการเสนอราคามิได้
๔.๔  ผู้เสนอราคาจะต้องเสนอกำหนดเวลาดำเนินการตามสัญญาที่จะจ้างให้แล้วเสร็จไม่เกิน ๙๐ วัน   นับถัดจากวันลงนามในสัญญาจ้าง หรือวันที่ได้รับหนังสือแจ้งจากองค์การบริหารส่วนตำบลเทพราชให้เริ่มทำงาน

 
๔.๕ ก่อนยื่นเอกสารประมูลจ้างด้วยระบบอิเล็กทรอนิกส์ ผู้เสนอราคาควรตรวจดูร่างสัญญา รูปแบบ  และรายละเอียด ฯลฯ  ให้ถี่ถ้วนและเข้าใจเอกสารประมูลจ้างด้วยระบบอิเล็กทรอนิกส์ทั้งหมดเสียก่อนที่จะตกลงยื่นข้อเสนอตามเงื่อนไขในเอกสารประมูลจ้างด้วยระบบอิเล็กทรอนิกส์  

ผู้เสนอราคาจะต้องยื่นซองเอกสารข้อเสนอการประมูลจ้างด้วยระบบอิเล็กทรอนิกส์   โดยจ่าหน้าซองถึงประธานคณะกรรมการดำเนินการประมูลด้วยระบบอิเล็กทรอนิกส์ โดยระบุไว้ที่หน้าซองว่า       
“ ใบยื่นข้อเสนอตามเอกสารประมูลจ้างด้วยระบบอิเล็กทรอนิกส์   เลขที่ ๑/๒๕๕๕ ”

 
พร้อมเอกสารส่วนที่ ๑ และเอกสารส่วนที่ ๒ ยื่นต่อคณะกรรมการดำเนินการประมูลด้วยระบบอิเล็กทรอนิกส์   ในวันที่  ๔ มกราคม  ๒๕๕๕ ระหว่างเวลา  ๐๙.๓๐    น.  ถึง  เวลา ๑๒.๐๐  น.                ณ  ศูนย์รวมข้อมูลข่าวสารการซื้อหรือการจัดจ้างขององค์การบริหารส่วนตำบลระดับอำเภอ อำเภอสิชล   จังหวัดนครศรีธรรมราช   


เมื่อพ้นกำหนดเวลายื่นเอกสารประมูลจ้างด้วยระบบอิเล็กทรอนิกส์แล้ว จะไม่รับเอกสารเพิ่มเติมโดยเด็ดขาด
 
คณะกรรมการดำเนินการประมูลด้วยระบบอิเล็กทรอนิกส์  จะดำเนินการตรวจสอบคุณสมบัติ  ของผู้เสนอราคาแต่ละรายว่าเป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  หรือเป็นผู้มีผลประโยชน์ร่วมกัน  ระหว่างผู้เสนอราคากับผู้ให้บริการตลาดกลางอิเล็กทรอนิกส์  ตามข้อ  ๑.๗  (๑)              ณ  วันประกาศประมูลจ้างด้วยระบบอิเล็กทรอนิกส์หรือไม่  พร้อมทั้งตรวจสอบข้อเสนอตาม  ข้อ ๓.๒  และ ประกาศรายชื่อผู้เสนอราคาที่มีสิทธิได้รับการคัดเลือกให้เข้าเสนอราคา ในวันที่   ๙  มกราคม       ๒๕๕๕  เวลา  ๑๓.๐๐น. เป็นต้นไป  ณ องค์การบริหารส่วนตำบลเทพราชและประกาศทางเว็บไซต์ ของกรมบัญชีกลาง www.gprocurement.go.th และ www.theppharat.go.th และกำหนดเสนอราคาในวันที่ ๑๑ มกราคม พ.ศ. ๒๕๕๕ เวลา ๑๓.๐๐ น.  เป็นต้นไป 
-๕-


 หากปรากฏต่อคณะกรรมการดำเนินการประมูลด้วยระบบอิเล็กทรอนิกส์  ก่อนหรือในขณะที่มีการเสนอราคาทางอิเล็กทรอนิกส์ว่ามีผู้เสนอราคากระทำการอันเป็นการขัดขวางการแข่งขันราคาอย่างเป็นธรรมตามข้อ ๑.๗(๒) คณะกรรมการประมูลจ้างด้วยระบบอิเล็กทรอนิกส์ จะตัดรายชื่อผู้เสนอราคารายนั้นออกจากการเป็นผู้เสนอราคาและยกเลิกการประมูลจ้างด้วยระบบอิเล็กทรอนิกส์  และ  องค์การบริหารส่วนตำบลจะพิจารณาลงโทษผู้เสนอราคาดังกล่าวเป็นผู้ทิ้งงานเว้นแต่คณะกรรมการประมูลจ้างด้วยระบบอิเล็กทรอนิกส์  จะวินิจฉัยได้ว่าผู้เสนอราคารายนั้นเป็นผู้ที่ให้ความร่วมมือเป็นประโยชน์ต่อการพิจารณาของทางราชการ     และมิได้เป็นผู้ริเริ่มให้มีการกระทำดังกล่าว

 ผู้เสนอราคาที่ถูกตัดรายชื่อออกเพราะเหตุเป็นผู้เสนอราคาที่มีผลประโยชน์ร่วมกัน  กับผู้เสนอราคารายอื่นหรือเป็นผู้มีผลประโยชน์ร่วมกัน ระหว่างผู้เสนอราคากับผู้ให้บริการตลาดอิเล็กทรอนิกส์                   ณ  วันประกาศประมูลจ้างด้วยระบบอิเล็กทรอนิกส์  หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม  อาจอุทธรณ์คำสั่งดังกล่าว ต่อนายกองค์การบริหารส่วนตำบลภายใน  ๓  วันนับแต่วันที่ได้รับแจ้ง  จากคณะกรรมการดำเนินการประมูลด้วยระบบอิเล็กทรอนิกส์  การวินิจฉัยอุทธรณ์ของนายกองค์การบริหารส่วนตำบลให้ถือเป็นที่สุด

 การยื่นอุทธรณ์ตามวรรค  ๕  ย่อมไม่เป็นเหตุให้มีการขยายระยะเวลาการเสนอราคาเว้นแต่นายกองค์การบริหารส่วนตำบลพิจารณาเห็นว่าการขยายระยะเวลาดังกล่าว จะเป็นประโยชน์แก่ทางราชการอย่างยิ่งและในกรณีที่นายกองค์การบริหารส่วนตำบลพิจารณาเห็นด้วยกับคำคัดค้านของผู้อุทธรณ์ 
และเห็นว่าการยกเลิกการเสนอราคาที่ได้ดำเนินการไปแล้วจะเป็นประโยชน์แก่ทางราชการอย่างยิ่ง ให้นายกองค์การบริหารส่วนตำบลมีอำนาจยกเลิกการเสนอราคาดังกล่าวได้
 
๔.๖ ผู้เสนอราคาที่มีสิทธิได้รับการคัดเลือกให้เข้าเสนอราคาตามประกาศของ  องค์การบริหารส่วนตำบลเทพราชจะต้องปฏิบัติดังนี้ 

                  

                   (๑) ผู้เสนอราคาจะต้องเข้ารับการอบรมวิธีการประมูลด้วยระบบอิเล็กทรอนิกส์ตามวัน  เวลา   สถานที่    ที่องค์การบริหารส่วนตำบลเทพราชกำหนดไว้อันจะแจ้งให้ทราบภายหลัง  ผู้เข้ารับการอบรม ต้องเป็นผู้มีอำนาจหรือได้รับมอบอำนาจทำนิติกรรมแทนนิติบุคคลและได้รับเลขประจำตัว  (User ID)และรหัสผ่าน(Password) เมื่อผู้เสนอราคาผ่านคุณสมบัติเงื่อนไขและข้อเสนอทางด้านเทคนิคแล้ว
 

(๒)  ผู้เสนอราคาที่ผ่านการคัดเลือกฯจะต้องลงนามในข้อตกลงในการประมูลด้วยระบบอิเล็กทรอนิกส์ร่วมกับองค์การบริหารส่วนตำบลเทพราช  และผู้ให้บริการตลาดกลางอิเล็กทรอนิกส์ 
(๓) ราคาเริ่มต้นในการประมูลครั้งนี้ตามประกาศประมูลจ้างด้วยระบบอิเล็กทรอนิกส์           ราคาเริ่มต้นในการประมูลจะเริ่มที่ ๑,๓๔๙,๔๐๐.- บาท (หนึ่งล้านสามแสนสี่หมื่นเก้าพันสี่ร้อยบาทถ้วน) 


(๔)  ระยะเวลาในการประมูลราคา ๓๐ นาที  ไม่มีการต่อระยะเวลาการประมูล


(๕)  ผู้เสนอราคาจะต้องเสนอราคาภายใน ๑๕ นาทีแรกของการประมูล อย่างน้อยรายละ      ๑ ครั้ง มิฉะนั้นจะถูกตัดออกจากการเสนอราคา 

     
(๖)  ห้ามผู้เสนอราคาถอนการประมูล และเมื่อการประมูลเสร็จสิ้นแล้ว  จะต้องยืนยันราคาเป็นลายลักษณ์อักษรต่อผู้ให้บริการตลาดกลางอิเล็กทรอนิกส์หลังจากจบการประมูล 
                                                -๖-
(๗)  ในกรณีที่จะต้องเสียค่าบริการต่อผู้ให้บริการตลาดกลางอิเล็กทรอนิกส์ ผู้ชนะการประมูลจะต้องเสียอัตราค่าบริการตามประกาศประมูลจ้างด้วยระบบอิเล็กทรอนิกส์ฯ อัตราค่าบริการ เป็นเงินจำนวน    ๖,๐๐๐.-  บาท  ของราคาที่ประมูลแล้วเสร็จ (รวมภาษีมูลค่าเพิ่ม ๗% แล้ว)
(๘)  การประมูลใช้แบบปิดราคา
(๙)  กรณีเสนอราคาใหม่ ผู้เสนอราคาจะต้องเสนอราคาต่ำกว่าที่เคยเสนอไว้เดิม 

๕.  หลักประกันซอง
ผู้เสนอราคาต้องวางหลักประกันซองพร้อมกับการยื่นซองประมูลจ้างด้วยระบบอิเล็กทรอนิกส์            ตามประกาศประมูลจ้างด้วยระบบอิเล็กทรอนิกส์  เป็นจำนวนเงิน  ๖๗,๔๗๐.- บาท  (หกหมื่นเจ็ดพันสี่ร้อยเจ็ดสิบบาทถ้วน) โดยใช้หลักประกันอย่างหนึ่งอย่างใด  ดังต่อไปนี้
๕.๑  เงินสด
๕.๒ เช็คที่ธนาคารสั่งจ่ายให้แก่องค์การบริหารส่วนตำบลเทพราช  โดยเป็นเช็คลงวันที่ที่ยื่นซองประมูลจ้างด้วยระบบอิเล็กทรอนิกส์หรือก่อนหน้านั้นไม่เกิน  ๓  วันทำการของทางราชการ
๕.๓ หนังสือค้ำประกันของธนาคารภายในประเทศ   ตามแบบหนังสือค้ำประกันดังระบุในข้อ ๑.๔ (๑)

๕.๔ หนังสือค้ำประกันของบรรษัทเงินทุนอุตสาหกรรมแห่งประเทศไทย บริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันของธนาคาร ดังระบุในข้อ  ๑.๖ (๑)

๕.๕  พันธบัตรรัฐบาลไทย
หลักประกันซองตามข้อนี้  องค์การบริหารส่วนตำบลเทพราช  จะคืนให้ผู้เสนอราคาหรือผู้ค้ำประกันภายใน  ๑๕  วัน  นับถัดจากวันที่ได้พิจารณาในเบื้องต้นเรียบร้อยแล้ว  เว้นแต่ผู้เสนอราคารายที่คัดเลือกไว้ซึ่งเสนอราคาต่ำสุดไม่เกิน  ๓  ราย   จะคืนให้ต่อเมื่อได้ทำสัญญาหรือข้อตกลงหรือเมื่อผู้เสนอราคาได้พ้นจากข้อผูกพันแล้ว
 
การคืนหลักประกันซองไม่ว่าในกรณีใดๆ  จะคืนให้โดยไม่มีดอกเบี้ย
๖.  หลักเกณฑ์และสิทธิในการพิจารณาราคา
๖.๑  ในการประมูลจ้างด้วยระบบอิเล็กทรอนิกส์  ครั้งนี้  องค์การบริหารส่วนตำบลเทพราช จะพิจารณาตัดสินด้วยราคารวมเป็นหลัก
๖.๒  หากผู้เสนอราคารายใดมีคุณสมบัติไม่ถูกต้องตามข้อ ๒ หรือยื่นหลักฐานการเสนอราคาไม่ถูกต้องหรือไม่ครบถ้วนตามข้อ ๓ หรือยื่นข้อเสนอประมูลจ้างด้วยระบบอิเล็กทรอนิกส์ไม่ถูกต้องตามข้อ๔   แล้ว คณะกรรมการดำเนินการประมูลด้วยระบบอิเล็กทรอนิกส์  จะไม่รับพิจารณาข้อเสนอของผู้ยื่นข้อเสนอรายนั้น  เว้นแต่เป็นข้อผิดพลาดหรือผิดหลงเพียงเล็กน้อย  หรือที่ผิดแผกไปจากเงื่อนไขของเอกสารประมูลจ้างด้วยระบบอิเล็กทรอนิกส์  ในส่วนที่มิใช่สาระสำคัญ  ทั้งนี้เฉพาะในกรณีที่พิจารณาเห็นว่าจะเป็นประโยชน์ต่อองค์การบริหารส่วนตำบลเทพราชเท่านั้น
-๗-

๖.๓   องค์การบริหารส่วนตำบลสงวนสิทธิไม่พิจารณาข้อเสนอของผู้เสนอราคา โดยไม่มีการผ่อนผันในกรณี  ดังต่อไปนี้
               (๑) ไม่ปรากฏชื่อผู้เสนอราคารายนั้น ในบัญชีผู้รับเอกสารประมูลจ้างด้วยระบบอิเล็กทรอนิกส์  หรือในหลักฐานการรับเอกสารประมูลจ้างด้วยระบบอิเล็กทรอนิกส์  ขององค์การบริหารส่วนตำบลเทพราช
               (๒) เสนอรายละเอียดแตกต่างไปจากเงื่อนไขที่กำหนด  ในเอกสารประมูลจ้างด้วยระบบอิเล็กทรอนิกส์  ที่เป็นสาระสำคัญหรือมีผลให้เกิดความได้เปรียบเสียเปรียบแก่ผู้เสนอราคารายอื่น
      ๖.๔ องค์การบริหารส่วนตำบลเทพราชทรงไว้ซึ่งสิทธิที่จะยกเลิกการประมูลจ้างด้วยระบบอิเล็กทรอนิกส์ในกรณีที่มีผู้เสนอราคาได้รับการคัดเลือกให้เข้าเสนอราคาตามประกาศ ข้อ๔.๖ น้อยกว่า              ๓  ราย
๖.๕ ในการตัดสินการประมูลจ้างด้วยระบบอิเล็กทรอนิกส์  หรือในการทำคณะกรรมการดำเนินการประมูลด้วยระบบอิเล็กทรอนิกส์  หรือองค์การบริหารส่วนตำบลเทพราชมีสิทธิให้ผู้เสนอราคาชี้แจงข้อเท็จจริง  สภาพฐานะ  หรือข้อเท็จจริงอื่นใดที่เกี่ยวข้องกับผู้เสนอราคาได้  องค์การบริหารส่วนตำบลเทพราชมีสิทธิที่จะไม่รับราคา   หรือไม่ทำสัญญาหากหลักฐานดังกล่าวไม่มีความเหมาะสมหรือไม่ถูกต้อง
๖.๖  องค์การบริหารส่วนตำบลเทพราชทรงไว้ซึ่งสิทธิที่จะไม่รับราคาต่ำสุด หรือราคาหนึ่งราคาใดหรือราคาที่เสนอทั้งหมดก็ได้  และอาจพิจารณาเลือกจ้างในจำนวนหรือขนาด  หรือเฉพาะรายการหนึ่งรายการใดหรืออาจจะยกเลิกการประมูลจ้างด้วยระบบอิเล็กทรอนิกส์ โดยไม่พิจารณาจัดจ้างเลยก็ได้สุดแต่จะพิจารณาทั้งนี้   เพื่อประโยชน์ของทางราชการเป็นสำคัญ  และให้ถือว่าการตัดสินขององค์การบริหารส่วนตำบลเทพราชเป็นเด็ดขาด  ผู้เสนอราคาจะเรียกร้องค่าเสียหายใดๆ มิได้ รวมทั้งองค์การบริหารส่วนตำบลเทพราชจะพิจารณายกเลิกการประมูลจ้างด้วยระบบอิเล็กทรอนิกส์และลงโทษผู้เสนอราคาเสมือนเป็นผู้ทิ้งงานไม่ว่าจะเป็นผู้เสนอราคาที่ได้รับการคัดเลือกหรือไม่ก็ตาม  หากมีเหตุที่เชื่อได้ว่าการเสนอราคากระทำการโดยไม่สุจริต  เช่น การเสนอเอกสารอันเป็นเท็จ  หรือใช้ชื่อบุคคลธรรมดาหรือนิติบุคคลอื่นมาเสนอราคาแทน เป็นต้น
ในกรณีที่มีผู้เสนอราคาต่ำสุด เสนอราคาต่ำจนคาดหมายได้ว่าไม่อาจดำเนินงานตามเสนอราคาได้ คณะกรรมการดำเนินการประมูลด้วยระบบอิเล็กทรอนิกส์ หรือองค์การบริหารส่วนตำบลเทพราชจะให้ผู้เสนอราคานั้นชี้แจงและแสดงหลักฐานที่ทำให้เชื่อถือได้ว่า ผู้เสนอราคาสามารถดำเนินงานตามการประมูลจ้างให้เสร็จสมบูรณ์ หากคำชี้แจงไม่เป็นที่รับฟังได้ องค์การบริหารส่วนตำบลเทพราชมีสิทธิที่จะไม่รับราคาของผู้เสนอราคารายนั้น

๖.๗  ในกรณีที่ปรากฏข้อเท็จจริง  ภายหลังการประมูลจ้างด้วยระบบอิเล็กทรอนิกส์ว่าผู้ที่เสนอราคาที่มีสิทธิ์ได้รับการคัดเลือก ตามที่ได้ประกาศรายชื่อไว้  ตามข้อ  ๔.๖  เป็นผู้เสนอราคาที่มีผลประโยชน์ร่วมกันกับผู้เสนอราคารายอื่น  ณ   วันประกาศประมูลจ้างด้วยระบบอิเล็กทรอนิกส์ หรือเป็นผู้เสนอราคาที่กระทำการอันเป็นการขัดขวางการแข่งขันราคาอย่างเป็นธรรม ตามข้อ๑.๗ (๑)และข้อ๑.๗(๒)องค์การบริหารส่วนตำบลเทพราชมีอำนาจที่จะตัดรายชื่อผู้เสนอราคาที่มีสิทธิ์ได้รับการคัดเลือกดังกล่าวออกจากประกาศรายชื่อตามข้อ  ๔.๖  และ องค์การบริหารส่วนตำบลเทพราชจะพิจารณาลงโทษผู้เสนอราคารายนั้นเป็นผู้ทิ้งงาน

ในกรณีนี้หากนายกองค์การบริหารส่วนตำบลเทพราชพิจารณาเห็นว่า  การยกเลิกการประมูลจ้างด้วยระบบอิเล็กทรอนิกส์ที่ได้ดำเนินการไปแล้วจะเป็นประโยชน์แก่ทางราชการเป็นอย่างยิ่ง นายกองค์การบริหารส่วนตำบลเทพราชมีอำนาจยกเลิกการประมูลจ้างด้วยระบบอิเล็กทรอนิกส์ดังกล่าวได้
-๘-

๗.  การทำสัญญาจ้าง
ในกรณีที่ผู้ชนะการประมูลจ้างด้วยระบบอิเล็กทรอนิกส์จะต้องทำสัญญาจ้างตามแบบสัญญาดังระบุในข้อ   ๑.๕  กับองค์การบริหารส่วนตำบลเทพราช  ภายใน  ๗  วันนับถัดจากวันที่ได้รับแจ้ง  และจะต้องวางหลักประกันสัญญาเป็นจำนวนเงินเท่ากับร้อยละ ๕ (ห้า) ของราคาจ้างที่ประมูลราคาด้วยระบบอิเล็กทรอนิกส์ได้  ให้องค์การบริหารส่วนตำบลเทพราช  ยึดไว้ในขณะทำสัญญา  โดยใช้หลักประกันอย่างหนึ่งอย่างใดดังต่อไปนี้
๗.๑   เงินสด
๗.๒  เช็คที่ธนาคารสั่งจ่ายให้แก่องค์การบริหารส่วนตำบลเทพราช โดยเป็นเช็คลงวันที่ที่ทำสัญญาหรือก่อนหน้านั้นไม่เกิน  ๓  วันทำการของทางราชการ
๗.๓   หนังสือค้ำประกันของธนาคารภายในประเทศ ตามแบบหนังสือค้ำประกันดังระบุในข้อ ๑.๔ (๒)

๗.๔ หนังสือค้ำประกันของบรรษัทเงินทุนอุตสาหกรรมแห่งประเทศไทย บริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์ และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการต่างๆ ทราบแล้ว โดยอนุโลมให้ใช้ตามแบบหนังสือค้ำประกันของธนาคาร ดังระบุในข้อ  ๑.๔ (๒)

๗.๕  พันธบัตรรัฐบาลไทย
หลักประกันนี้จะคืนให้โดยไม่มีดอกเบี้ยภายใน  ๑๕  วัน   นับถัดจากวันที่ผู้ชนะการประมูลจ้างด้วยระบบอิเล็กทรอนิกส์   (ผู้รับจ้าง) พ้นจากข้อผูกพันตามสัญญาจ้างแล้ว
๘.  ค่าจ้างและการจ่ายเงิน   (สัญญาเป็นราคาเหมารวม)
องค์การบริหารส่วนตำบลเทพราช จะจ่ายเงินค่าจ้างตามประกาศโครงการจ้างเหมาก่อสร้าง จะจ่ายเงินค่าจ้างโดยแบ่งออกเป็น ๑ งวด ดังนี้

(งวดสุดท้าย) เป็นจำนวนเงินในอัตราร้อยละ ๑๐๐ ของค่าจ้าง
เมื่อผู้รับจ้างได้ทำงานแล้วเสร็จตามสัญญาจ้าง พร้อมทั้งทำสถานที่ก่อสร้างให้สะอาดเรียบร้อย  และคณะกรรมการตรวจรับการจ้างได้ทำการตรวจรับไว้เป็นการถูกต้องเรียบร้อยแล้ว 
๙. อัตราค่าปรับ
ค่าปรับตามแบบสัญญาจ้างข้อ ๑๗ จะกำหนดในอัตราร้อยละ ๐.๒๕ (ศูนย์จุดสองห้า) ของค่าจ้างตามสัญญาจ้างต่อวัน
๑๐.  การรับประกันความชำรุดบกพร่อง
ผู้ชนะการประมูลจ้างด้วยระบบอิเล็กทรอนิกส์ ซึ่งได้ทำข้อตกลงเป็นหนังสือ  หรือทำสัญญาจ้างตามแบบดังระบุในข้อ  ๑.๓  แล้วแต่กรณี   จะต้องรับประกันความชำรุดบกพร่องของงานจ้างที่เกิดขึ้นภายในระยะเวลาไม่น้อยกว่า   ๒  ปี   นับถัดจากวันที่องค์การบริหารส่วนตำบลเทพราชได้รับมอบงาน  หากมีการชำรุดบกพร่องของงานจ้างอันเกิดจากที่ผู้รับจ้างได้กระทำไว้ โดยไม่ถูกต้องตามหลักวิชาการหรือใช้วัสดุที่ไม่มีคุณภาพ  ผู้รับจ้างต้องรีบจัดการซ่อมแซมแก้ไขให้ใช้การได้ดีดังเดิมภายใน  ๑๕   วัน  นับถัดจากวันที่ได้รับแจ้งความชำรุดบกพร่อง
                                                   -๙-

๑๑.  การจ่ายเงินล่วงหน้า

ผู้เสนอราคามีสิทธิเสนอขอรับเงินล่วงหน้าในอัตราไม่เกินร้อยละ…..-…….ของราคาค่าจ้างทั้งหมด แต่ทั้งนี้จะต้องส่งมอบหลักประกันเงินล่วงหน้าเป็นพันธบัตรรัฐบาลไทย หรือหนังสือค้ำประกันของธนาคารในประเทศตามแบบดังระบุในข้อ ๑.๔ (๓) หรือหนังสือค้ำประกันของบรรษัทเงินทุนอุตสาหกรรมแห่งประเทศไทย หรือบริษัทเงินทุน หรือบริษัทเงินทุนหลักทรัพย์ ที่ได้รับอนุญาตให้ประกอบกิจการเงินทุนเพื่อการพาณิชย์และประกอบธุรกิจค้ำประกันตามประกาศของธนาคารแห่งประเทศไทย ซึ่งได้แจ้งชื่อเวียนให้ส่วนราชการหรือหน่วยงานการบริหารราชการส่วนท้องถิ่นต่างๆ ทราบแล้ว โดยอนุโลมให้ใช้ตามแบบหนังสือค้ำประกันดังระบุในข้อ ๑.๔ (๓) ให้แก่องค์การบริหารส่วนตำบลเทพราช ก่อนการชำระเงินล่วงหน้านั้น
๑๒.  ข้อสงวนสิทธิในการเสนอราคาและอื่น  ๆ 
๑๒.๑  เงินค่าจ้างสำหรับงานจ้างครั้งนี้ ได้มาจากเงินงบประมาณ เงินงบประมาณรายจ่ายประจำปีงบประมาณ พ.ศ.๒๕๕๔  เงินอุดหนุนทั่วไปซึ่งทางองค์การบริหารส่วนตำบลเทพราชจะดำเนินการทำสัญญาก็ต่อเมื่อมีเงินอุดหนุนทั่วไปเพียงพอแล้ว เท่านั้น
๑๒.๒ เมื่อองค์การบริหารส่วนตำบลเทพราชได้คัดเลือกผู้เสนอราคารายใดให้เป็นผู้รับจ้างและได้ตกลงจ้างตามประกาศการจัดจ้างโดยการประมูลจ้างด้วยระบบอิเล็กทรอนิกส์แล้ว ถ้าผู้รับจ้างจะต้องสั่งหรือนำสิ่งของมาเพื่องานจ้างดังกล่าวเข้ามาจากต่างประเทศ และของนั้นต้องนำเข้ามาโดยทางเรือในเส้นทางที่มีเรือไทยเดินอยู่   และสามารถให้บริการรับขนได้ตามที่รัฐมนตรีว่าการกระทรวงคมนาคมประกาศกำหนด ผู้เสนอราคาซึ่งเป็นผู้รับจ้างจะต้องปฏิบัติตามกฎหมายว่าด้วยการส่งเสริมการพาณิชย์นาวีดังนี้

(๑) แจ้งการสั่งหรือนำสิ่งของดังกล่าวเข้ามาจากต่างประเทศ  ต่อสำนักงานคณะกรรมการส่งเสริมการพาณิชยนาวีภายใน ๗ วัน  นับถัดจากวันที่ผู้รับจ้างสั่งหรือจ้างของจากต่างประเทศ เว้นแต่เป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่นได้
 

(๒)  จัดการให้สิ่งของดังกล่าวบรรทุกโดยเรือไทย  หรือเรือที่มีสิทธิเช่นเดียวกับเรือไทยจากต่างประเทศมายังประเทศไทย   เว้นแต่จะได้รับอนุญาตจากสำนักงานคณะกรรมการส่งเสริมการพาณิชยนาวีให้บรรทุกสิ่งของนั้นโดยเรืออื่นที่มิใช่เรือไทย  ซึ่งจะต้องได้รับอนุญาตเช่นนั้นก่อนบรรทุกของลงเรืออื่น หรือเป็นของที่รัฐมนตรีว่าการกระทรวงคมนาคมประกาศยกเว้นให้บรรทุกโดยเรืออื่น
 

(๓)    ในกรณีที่ไม่ปฏิบัติตาม  (๑) หรือ (๒)  ผู้รับจ้างจะต้องรับผิดตามกฎหมายว่าด้วยการส่งเสริมการพาณิชยนาวี

๑๒.๓ ผู้เสนอราคาซึ่งองค์การบริหารส่วนตำบลเทพราชได้คัดเลือกแล้วไม่ไปทำสัญญาหรือข้อตกลงภายในเวลาที่ทางราชการกำหนดระบุในข้อ  ๗  องค์การบริหารส่วนตำบลเทพราชจะริบหลักประกันซองของผู้เสนอราคาในอัตราร้อยละ ๕ ของราคาที่จัดหา เว้นแต่กรณีดังต่อไปนี้ให้ยึดหลักประกันซองในอัตราร้อยละ ๒.๕ ของราคาที่จัดหา
(๑) ผู้เสนอราคาที่ยื่นเอกสารปลอม
(๒) ผู้เสนอราคาที่เสนอราคาผิด เว้นแต่เป็นเหตุสุดวิสัยหรือโทรศัพท์ไปยังหมายเลยที่ตลาดกลางกำหนด เพื่อแจ้งความประสงค์และระบุราคาที่จะเสนอแล้วส่งแบบฟอร์มยืนยันการประมูลผ่านโทรสาร
(๓) ผู้เสนอราคาที่มีพฤติการณ์สมยอมราคา หรือหลีกเลี่ยง หรือขัดขวางการแข่งขันราคาอย่างเป็นธรรม
                                                              -๑๐-
(๔) ผู้เสนอราคาที่ไม่ LOG IN เข้าสู่ระบบในระยะเวลาการประมูล เว้นแต่จะเป็นเหตุสุดวิสัยและได้แจ้งให้คณะกรรมการดำเนินการประมูลหรือตลาดกลางทราบภายในระยะเวลาประมูล
(๕) ผู้เสนอราคาที่ไม่เสนอราคา หรือเสนอราคาเท่ากับหรือสูงกว่าราคาเริ่มต้นการประมูล
(๖) ผู้เสนอราคาที่ไม่ยืนยันราคาสุดท้ายซึ่งต้องตรงกับราคาประมูลครั้งสุดท้าย 

๑๒.๔ องค์การบริหารส่วนตำบลเทพราชสงวนสิทธิที่จะแก้ไข เพิ่มเติมเงื่อนไขหรือข้อกำหนดในแบบสัญญาให้เป็นไปตามความเห็นของอัยการจังหวัดหรือสำนักงานอัยการสูงสุด  (ถ้ามี)

๑๓.  มาตรฐานฝีมือช่าง
เมื่อองค์การบริหารส่วนตำบลเทพราชได้คัดเลือกผู้เสนอราคารายใดให้เป็นผู้รับจ้างและได้ตกลงจ้างก่อสร้างตามประกาศนี้แล้ว   ผู้เสนอราคาจะต้องตกลงว่าในการปฏิบัติงานก่อสร้างดังกล่าว ผู้เสนอราคาจะต้องมีและใช้ผู้ผ่านการทดสอบมาตรฐานฝีมือช่างจากกระทรวงแรงงานและสวัสดิการสังคม หรือผู้มีวุฒิบัตรระดับ  ปวช.  ปวส.  และ ปวท. หรือเทียบเท่าจากสถาบันการศึกษาที่  ก.พ. รับรองให้เข้ารับราชการได้ในอัตราไม่ต่ำกว่าร้อยละ  ๒๓  ของแต่ละสาขาช่าง  แต่จะต้องมีช่างจำนวนอย่างน้อย  ๑  คน  ในแต่ละสาขาช่างดังต่อไปนี้   -  วุฒิบัตรระดับ ปวส. ช่างโยธา,ช่างก่อสร้าง หรือช่างสำรวจ
๑๔.  การปฏิบัติตามกฎหมายและระเบียบ
ในระหว่างระยะเวลาการก่อสร้างผู้รับจ้างพึงปฏิบัติตามหลักเกณฑ์ที่กฎหมายและระเบียบได้กำหนดไว้โดยเคร่งครัด
องค์การบริหารส่วนตำบลเทพราช
ทวีโชค  สมเก่า
(นายทวีโชค  สมเก่า)
นายกองค์การบริหารส่วนตำบลเทพราช
 วันที่ ๑๔  เดือน ธันวาคม  พ.ศ. ๒๕๕๔





จนท.พิมพ์................................/............./...พ.ย../.๒๕๕๔......


หัวหน้าส่วนการคลัง……………..…./.……...../...พ.ย.../.๒๕๕๔......


รองปลัด อบต.........................../.........../...พ.ย.../.๒๕๕๔......


ปลัด อบต................................./........../...พ.ย.../.๒๕๕๔.......











